Elizabeth de Burgh, 4. hertuginne av Ulster

Elizabeth de Burgh, 4. grevinne av Ulster (født 1332, død 1363) var hertuginne av Clarence gjennom ekteskap og suo iure grevinne av Ulster.

Hun var eneste barn av William Donn de Burgh, 3. jarl av Ulster, og den siste av den direkte linjen etter William de Burgh. Da hennes far ble myrdet i juni 1333 ble hun enearving til de Burgh-slektens eiendommer i Irland. Tre slektninger – Edmond de Burgh av Clanwilliam, Edmond Albanach Bourke (Mac William Iochtar) og Ulick Burke av Annaghkeen (Mac William Uachtar) ble de facto overhoder for slekten og holdt eiendommene under Burkekrigen 1333–1338.

Elizabeth vokste opp i England, og giftet seg i 1352 med Lionel av Antwerpen, 1. hertug av Clarence. Han var andre sønn av Edvard III og Philippa Hainault.

Paret fikk bare ett barn, Philippa Plantagenet, som ble født i 1355. Hun giftet seg i 1368 med Edmund Mortimer, 3. jarl av March.

Elizabeth de Burgh døde i Dublin i 1363 mens hennes mann var Irlands guvernør.

Referanser 

Ulster 1-04
Clarence, Burgh Elizabeth de
Personer fra Mid and East Antrim